**OKRUH OTÁZOK**

k prípravným trhovým konzultáciám na predmet zákazky:

**Názov predmetu zákazky:**„Poskytovanie hlasových a dátových služieb pre mobilné siete, dodanie koncových telekomunikačných zariadení a služby telefónnej ústredne (SIP trunk)“

**Časť A Hlasové, dátové služby a koncové zariadenia (ÚV SR, MF SR a ÚVA)**

Predmetom VO je obstaranie hlasových a dátových služieb a mobilných telefónov. Predbežne uvažujeme o paušáloch nižšie uvedených. Vo všeobecnosti máme záujem o informácie o aktuálnej ponuke na trhu v oblasti hlasových a dátových služieb a koncových zariadeniach. Nižšie položené otázky vychádzajú z našich doterajších praktických skúseností:

1. Existuje u účastníka PTK nejaká závislosť medzi jednotkovou cenou paušálu a počtom SIM kariet? (napr. jednotková cena paušálu pri 500 používaných SIM kartách/1 000 používaných SIM kartách, atď.)
2. Aké varianty paušálov navrhuje účastník PTK? Aká je aktuálna ponuka a trendy v tejto oblasti na trhu v business sektore?
3. Považuje účastník PTK za vhodné mať 4 preddefinované paušály alebo navrhuje iné riešenie?
4. Považuje účastník PTK za vhodné mať 1 (kompromisný) paušál pre všetkých?
5. Ako prebieha zmena paušálu z „menšieho“ na „väčší“ a naopak?

a) čo tento proces obnáša

b) kedy sa zmena prejaví u koncového užívateľa

c) k akému dátumu bude platná (okamžite/až od nového zúčtovacieho obdobia/...)?

1. Je rozdiel medzi cenou paušálu A a B? Predpokladá účastník PTK značný cenový rozdiel medzi variantami A a B? Má význam sa zaoberať paušálom A?
2. Ako sú účtované volania zo Slovenska do členského štátu EÚ v sieti účastníka PTK?
3. Aká je rýchlosť dát po vyčerpaní predplateného objemu dát? Je možné jednorazovo navýšiť dáta? Ako rýchlo sa zmena aplikuje?
4. Sú dotované telefóny blokované na operátora?
5. Prenos čísiel:

a) čo obnáša tento proces

b) ako rýchlo bude zrealizovaný

c) je spoplatnený

1. Poskytuje Vaša spoločnosť aj elektronické SIM karty? Ak áno, aké sú podmienky tejto služby poplatok za aktiváciu/prenos do iného MT.
2. Aké benefity by verejný obstarávatelia mohli očakávať v prípade, že by zazmulvnené služby boli:

a) bez viazanosti

b) s viazanosťou s mobilným telefónom

c) s viazanosťou bez mobilného telefónu

d) aká je pokuta za predčasné ukončenie

1. Akú minimálne dlhú viazanosť účastník PTK požaduje (v mesiacoch)?
2. Je postihnuté sankciou, ak viazanosť (zariadenia) prekročí dobu účinnosti rámcovej dohody?

Ak áno, aká sankcia vyplýva verejnému obstarávateľovi?

1. Je možné deaktivovať nevyužívané SIM karty ?
2. V prípade že sa zvýši kvalita poskytovaných služieb bežným zákazníkom prejaví sa táto zmena aj v službách poskytovaných pre verejných obstarávateľov (zmena rýchlosti, zmena rýchlosti po prečerpaní dát a pod.)?
3. Nákup koncových zariadení chce verejný obstarávateľ realizovať prostredníctvom hardwarebudget-u. Aký objem finančných prostriedkov, na základe Vašich skúseností, navrhujete alokovať na hadwarebudget?
4. Akým spôsobom je možné sledovať spotrebu (prevolaných minút/vyčerpaných dát)? Sledovanie je potrebné na úrovni organizácie i na úrovni jednotlivých zamestnancov. Je možné údaje o spotrebe exportovať (xlsx, csv,...)?

Návrhy paušálov

|  |  |  |  |  |  |
| --- | --- | --- | --- | --- | --- |
| Variant | volania v rámci inštitúcie (pevné linky a mobilné telefóny) | volania v rámci SR | volania z EÚ a do EÚ | SMS/MMS | dáta |
| A | **A** | X | X | X | X |
| B | **A** | **A** | X | **A** | X |
| C | **A** | **A** | **A** | **A** | **6 GB** |
| D | **A** | **A** | **A** | **A** | **10 GB** |

**Časť B Trunk** (virtuálny komunikačný kanál) **(ÚV SR)**

1. Poskytuje uchádzač VoIP resp. obdobné služby „pevnej linky“?
2. Aké sú možnosti pri dodaní virtuálnej ústredne (support, prístupy do ústredne a pod.)?
3. Aké sú požiadavky pri dodaní virtuálnej ústredne na HW obstarávateľa?
4. Aké sú aktuálne trendy na trhu v tejto oblasti?